smcproject/ml-wiki-sentences huggingface dataset:
നയുടെ യുവ വേട്ടക്കാരനും  മുങ്ങൽ വിദഗ്ധനുമായ അയാൾ ടൊനോവാരിയുടെയും റൊണാലിന്റെ മകനാണ്.
ഡുവാൻ ഇവാൻസ് ജൂനിയർ - റോട്ട്‌ക്സോ : മെറ്റ്കായിനയിലെ ഒരു യുവ പുരുഷ വേട്ടക്കാരനും സ്വതന്ത്ര മുങ്ങൽ വിദഗ്ധനുമാണ്.
സിജെ ജോൺസ് – പേരില്ലാത്ത ഒരു മെറ്റ്‌കായിന ദ്വിഭാഷി.
മനുഷ്യർ ജാക്ക് ചാമ്പ്യൻ - മൈൽസ് "സ്പൈഡർ" സോക്കോറോ : ഹെൽസ് ഗേറ്റിൽ ജനിച്ച ഒരു കൗമാരക്കാരൻ (ആദ്യ സിനിമയിലെ പണ്ടോറയിലെ മനുഷ്യരുടെ പ്രാരംഭ അടിത്തറ) ജെയ്‌ക്കും നെയ്‌തിരിയും രക്ഷപ്പെടുത്തി ദത്തെടുത്ത ഇയാൾ "പണ്ടോറൻ മഴക്കാടുകളിൽ തന്റെ സമയം ചെലവഴിക്കാൻ‌ ഇഷ്ടപ്പെടുന്നു".
ജോയൽ ഡേവിഡ് മൂർ - ഡോ. നോർം സ്പെൽമാൻ : അവതാർ പ്രോഗ്രാമിലെ മുൻ അംഗമായിരുന്ന അദ്ദേഹം ആദ്യ സിനിമയിൽ നാവിയുടെ പക്ഷം ചേർന്നു.
ദിലീപ് റാവു - ഡോ. മാക്സ് പട്ടേൽ : അവതാർ പ്രോഗ്രാമിൽ പ്രവർത്തിച്ചിരുന്ന ഒരു ശാസ്ത്രജ്ഞൻ.
ആദ്യ സിനിമയിൽ ആർഡിഎയ്‌ക്കെതിരായ ജെയ്‌ക്കിന്റെ കലാപത്തെ പിന്തുണയ്‌ക്കാൻ എത്തിയിരുന്നു.
മാറ്റ് ജെറാൾഡ് - കോർപ്പറൽ ലൈൽ വെയ്ൻഫ്ലീറ്റ് : ആർ‌ഡി‌എയുടെ ഒരു കൂലിപ്പടയാളിയായ അയാൾ നാവികൾക്കെതിരായ അവരുടെ യുദ്ധത്തിൽ മുമ്പ് ചുറ്റികത്തലയാൽ കൊല്ലപ്പെടുകയും ഒരു റീകോമ്പിനന്റ് ആയി പുനരുജ്ജീവിപ്പിക്കപ്പെടുകയും ചെയ്തു.
2017 ഓഗസ്റ്റിൽ ജെറാൾഡ് തന്റെ റോൾ വീണ്ടും അവതരിപ്പിക്കുമെന്ന് പ്രഖ്യാപിച്ചിരുന്നു.
അലീസിയ വെല-ബെയ്‌ലി - സ്ദിനാർസ്ക് : ഒരു പുനഃസംയോജകയും ഒന്നാം റികോം സേനാവിഭാഗത്തിലെ അംഗവും.
ആദ്യ അവതാറിൽ നാവി ഇക്രാൻ വംശത്തിന്റെ നേതാവായ ഇകെയ്‌നി എന്ന കഥാപാത്രത്തെ വെല-ബെയ്‌ലി മുമ്പ് അവതരിപ്പിച്ചിരുന്നു.
രണ്ട് ചിത്രങ്ങളിലും അവർ ഒരു സ്റ്റണ്ട് പെർഫോമറായും പ്രത്യക്ഷപ്പെടുന്നു.
അവതാർ: ദി വേ ഓഫ് വാട്ടർ അതിന്റെ വേൾഡ് പ്രീമിയർ 2022 ഡിസംബർ 6-ന് ലണ്ടനിലെ ഒഡിയൻ ലക്‌സെ ലെസ്റ്റർ സ്‌ക്വയറിൽ നടത്തി.
20th സെഞ്ച്വറി സ്റ്റുഡിയോസ് വിതരണം ചെയ്യുന്ന 2022 ഡിസംബർ 16-ന് റിലീസ് ചെയ്യാൻ ഷെഡ്യൂൾ ചെയ്‌തിരിക്കുന്നു.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ Avatar: The Next Shadow issue #1, pg.
7 ↑ പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് അവതാർ: ദി വേ ഓഫ് വാട്ടർ ഇന്റർനെറ്റ് മൂവി ഡാറ്റാബേസിൽ
ആൻ ഒക്വറൻസ് അറ്റ് ഓൾക്രീക് ബ്രിഡ്ജ് ഇംഗ്ലീഷ് വിലാസം https://ml.wikipedia.org/wiki/An_Occurrence_at_Owl_Creek_Bridge_(film)
ആബ്രോസ് ബിയേർസിന്റെ ഇതേ പേരിലുള്ള 1891 ലെ ചെറുകഥയെ ആധാരമാക്കി 1962 ൽ പുറത്തിറങ്ങിയ ഫ്രഞ്ച് ഹ്രസ്വചിത്രമാണ് ആൻ ഒക്വറൻസ് അറ്റ് ഓൾക്രീക് ബ്രിഡ്ജ് .
സംവിധാനം റോബർട്ട് എന്രിക്കോ, കാൻ ഫിലിം ഫെസ്റ്റിവലിലും ഓസ്കാറിലും ഈ സിനിമ പുരസ്കാരം നേടി.
ഒരു മഞ്ഞുവീഴുന്ന പുലർകാലത്ത് ആണു കഥ ആരംഭിക്കുന്നത്.
30 മിനുട്ട് മാത്രം ദൈർഘ്യമുള്ള ഈ സിനിമയിൽ സംഭാഷണങ്ങൾ ഒന്നുമില്ല, കഥാപാത്രങ്ങളെക്കുറിച്ചുള്ള സൂചനകളുമില്ല.
കഥക്ക് പ്രധാനവുമില്ല.
അമേരിക്കൻ ആഭ്യന്തര കലാപത്തിൽ പിടിക്കപ്പെട്ട ബിസിനസ്സ് കാരനും പുരാതനകുടുംബ അംഗവും തോട്ടമുടമയുമായ പെയ്ടൺ ഫർക്ക്വറിനെ വിജനമായ മലഞ്ചെരുവിലെ കൊക്കയിലെ ഓൾ ക്രീക്ക് പാലത്തിന്റെ മരപ്പലകയിൽ തൂക്കിക്കൊന്നുള്ള ശിക്ഷ നടപ്പാക്കാനുള്ള ഒരുക്കത്തിലാണു ഫെഡറൽ ആർമി.
കയർ ആയാളുടെ കഴുത്തിൽ കുരുക്കുന്നതും കൈകൾ പിരകിൽ കെട്ടുന്നതും മുഖം മൂടും മുമ്പ് അയാൾ ലോകവും പ്രകാശവും അവസാനമായി നോക്കുന്നതും നമ്മൾ കാണുന്നു.
വളരെ വിശദമായാണു തൂക്കികൊല്ലുന്നതിനുള്ള ഒരുക്കങ്ങൾ വിശദമാക്കുന്നത്.
കനത്ത കാവലുമുണ്ട് .
തൂക്കിക്കൊല നടത്തുന്നതിനിടയിൽ കയർപൊട്ടി അയാൾ നദിയിൽ പതിക്കുകയും ഇരുപുറവും ഉള്ള കാവൽ പട്ടാളക്കാരുടെ തുരു തുരായുള്ള വെടികളിൽ നിന്നും രക്ഷപ്പെട്ട് വെള്ളത്തിൽ ഊളിയിട്ട് മുങ്ങി നീന്തി ജലപ്പരപ്പിലേക്ക് തലയുയ്ർത്തുന്നു..
ദീർഘമായ നിശ്വാസം എടുക്കുന്നു.
വീണ്ടും ആകാശം കണ്ടതിന്റെ സന്തോഷം കണ്ണുകളിൽ.
രക്ഷപ്പെട്ടതിന്റെ ആശ്വാസവും.
കരയിലെത്തുകയും  തുടർന്ന് കാട്ടിലൂടെ ഓടി വീട്ടുപടിയോളം എത്തുകയും ചെയ്യുന്നു.
തന്നെ കാത്തിരിക്കുന്ന ഭാര്യക്കും കുഞ്ഞുമകൾക്കും അരികിലേക്ക് വിടർത്തിയ കൈകളുമായി ഓടിയടുക്കുകയാണയാൾ  അടുത്ത നിമിഷം നമ്മൾ കാണുന്നത് കയറിൽ തൂങ്ങിയാടുന്ന അയാളെയാണ്.
കയർ മുറുകുന്നതിനു തൊട്ടുമുമ്പ് അയാളുടെ പ്രത്യാശയാണു സിനിമ മുഴുവൻ.
ക്രമരഹിതമായ കഥപറച്ചിൽ രീതിയും ഞെട്ടിപ്പിക്കുന്ന കഥാന്ത്യവും ഈ സിനിമയെ ഒരു ക്ലാസ്സിക്കാക്കി മാറ്റി.
പുരസ്കാരങ്ങൾ 1962 ലെ കാനിൽ പാം  ഡി ഓർ 1964 ലെ ഏറ്റവും നല്ല ലഘു ചിത്രത്തിനുള്ള അക്കാദമി പുരസ്കാരം മറ്റു സംപ്രേഷണം
ദ റ്റുലൈറ്റ് സോൺ ടെലിവിഷൻ പരമ്പരയിലുൾപ്പെടുത്തി അമേരിക്കയിൽ വ്യാപകമായി സംപ്രേഷണം ചെയ്യപ്പെട്ടു.
അവലംബം DeVoe, Bill.
Trivia from The Twilight Zone .
Albany, GA: Bear Manor Media.
ISBN 978-1593931360 Grams, Martin.
The Twilight Zone: Unlocking the Door to a Television Classic .
Churchville, MD: OTR Publishing.
ISBN 978-097033109 പുറമെ നിന്നുള്ള കണ്ണികൾ ആൻ ഒക്വറൻസ് അറ്റ് ഓൾക്രീക് ബ്രിഡ്ജ് ഇന്റർനെറ്റ് മൂവി ഡാറ്റാബേസിൽ La rivière du hibou ഇന്റർനെറ്റ് മൂവി ഡാറ്റാബേസിൽ An Occurrence at Owl Creek Bridge , full film free at Liketelevision.com
ആൻ കത്രീന കോൾമാൻ
ഐ ട്രിപ്പിൾ ഇ ഫെല്ലോഷിപ്പും ഒഎസ്എ ഫെല്ലോഷിപ്പും ഉള്ള ആൻ കത്രീന കോൾമാൻ (ആൻ കത്രീന ബ്രൈസ്) ടെക്സസ് സർവ്വകലാശാലയിലെ പ്രൊഫസറും സ്കോട്ടിഷ് ഇലക്ട്രിക്കൽ എൻജിനീയറുമാണ് .
1956ൽ സ്കോട്ട്‌ലൻഡിലെ ഗ്ലാസ്‌ഗോയിലാണ് കോൾമാൻ ജനിച്ചത്.
നോറയുടെയും വിൻസെന്റ് റെഡ്‌വേഴ്‌സ് ഹന്നയുടെയും ആദ്യ മകളാണ്.
ഡാൽമുയിറിലെ സെന്റ് സ്റ്റീഫൻസ് പ്രൈമറി സ്കൂളിലും ഡംബാർട്ടനിലെ നോട്രേ ഡാം ഹൈസ്കൂളിലുമായിരുന്നു വിദ്യാഭ്യാസം.
1978ൽ ഗ്ലാസ്‌ഗോ സർവ്വകലാശാലയിൽ നിന്ന് ഭൗതികശാസ്ത്രത്തിൽ ബിഎസ്‌സി ബിരുദം നേടി.
ബിയേഴ്‌സ്‌ഡണിലെ സെന്റ് ആൻഡ്രൂസ് കോളേജ് ഓഫ് എഡ്യൂക്കേഷനിൽ അധ്യാപക പരിശീലനം നേടി.
ഹൈസ്കൂൾ ഭൗതികശാസ്ത്ര അദ്ധ്യാപികയായി രണ്ടുവർഷം ജോലി ചെയ്തതിനുശേഷം ഗ്ലാസ്ഗോ സർവകലാശാലയിൽ തിരിച്ചെത്തിയ അവർ 1987ൽ ഭൗതികശാസ്ത്രത്തിൽ പിഎച്ച്ഡി നേടി.
ബിരുദപഠനത്തിന് ശേഷം അവർ ഗ്ലാസ്ഗോ സർവകലാശാലയിൽ തന്നെ തുടർന്നു.
ഗ്ലാസ്‌ഗോ സർവകലാശാലയിലെ ഇലക്‌ട്രോണിക്‌സ് ആൻഡ് ഇലക്ട്രിക്കൽ എൻജിനീയറിങ് വിഭാഗത്തിലെ ഒപ്റ്റോ ഇലക്ട്രോണിക്‌സ് ഗ്രൂപ്പിൽ പോസ്റ്റ്ഡോക്‌ടറൽ റിസർച്ച് അസിസ്റ്റന്റായി ജോലിയിൽ പ്രവേശിച്ച അവർ 1992ൽ റിസർച്ച് ഫെല്ലോ ആയി നിയമിക്കപ്പെട്ടു.
1997ൽ സീനിയർ റിസർച്ച് ഫെല്ലോയും 2005ൽ പ്രൊഫസർ റിസർച്ച് ഫെല്ലോയും ആയി.
ക്വാണ്ടം വെൽ ഇന്റർമിക്സിംഗിനെ അടിസ്ഥാനമാക്കി III-V അർദ്ധചാലക ചിപ്പുകളിൽ ഫോട്ടോണിക് ഇന്റഗ്രേറ്റഡ് സർക്യൂട്ടുകൾ നിർമ്മിക്കുന്നതിനുള്ള അവരുടെ പ്രാരംഭ പ്രവർത്തനത്തിന് കോൾമാനും ഈ ഗ്രൂപ്പിലെ മറ്റ് അംഗങ്ങളും അംഗീകരിക്കപ്പെട്ടിരുന്നു.
2012-ൽ, കോൾമാൻ ഇല്ലിനോയിസ് സർവകലാശാലയിലെ ഇലക്ട്രിക്കൽ ആൻഡ് കംപ്യൂട്ടർ എഞ്ചിനീയറിംഗ് വകുപ്പിൽ ചേർന്ന് മൈക്രോ, നാനോടെക്നോളജി ലബോറട്ടറിയിൽ ജോലി ചെയ്തു.
പിന്നീട് 2013-ൽ ഇലക്ട്രിക്കൽ എഞ്ചിനീയറിംഗ്, മെറ്റീരിയൽസ് സയൻസ് ആന്റ് എൻജിനീയറിങ് പ്രൊഫസർ ആയി ടെക്സാസ് സർവകലാശാലയിൽ ചേർന്നു.
ബഹുമതികളും ഔദ്യോഗിക പ്രവർത്തനങ്ങളും
അർദ്ധചാലക സംയോജിത ഒപ്റ്റോ ഇലക്ട്രോണിക് ഉപകരണങ്ങളുടെ മേഖലയിലെ സംഭാവനകൾ പരിഗണിച്ച് 2008ൽ കോൾമാൻ ഇൻസ്റ്റിറ്റ്യൂട്ട് ഓഫ് ഇലക്ട്രിക്കൽ ആന്റ് ഇലക്ട്രോണിക്സ് എഞ്ചിനീയർമാരുടെ ഒരു ഫെലോ ആയി തിരഞ്ഞെടുക്കപ്പെട്ടു, 2009ൽ ഒപ്റ്റിക്കൽ സൊസൈറ്റി ഓഫ് അമേരിക്കയുടെയും ഫെലോ ആയി.
ഫോട്ടോണിക് ഉപകരണങ്ങൾക്കുള്ള ക്വാണ്ടം വെൽ ഇന്റർമിക്സിംഗിന്റെ വിപുലമായ വികസനത്തിനും വാണിജ്യവൽക്കരണത്തിനുമായി 2006ൽ ഐ‌ ട്രിപ്പിൾ ഇ ഫോട്ടോണിക്സ് സൊസൈറ്റിയുടെ (മുമ്പ് ലേസേർസ് ആൻഡ് ഇലക്ട്രോ-ഒപ്റ്റിക്സ് സൊസൈറ്റി) എഞ്ചിനീയറിംഗ് അച്ചീവ്മെൻറ് അവാർഡ് പങ്കിട്ടു (ജെ‌എച്ച് മാർഷിനൊപ്പം).
കോൾമാൻ ഐ‌ ട്രിപ്പിൾ ഇ ഫോട്ടോണിക്സ് സൊസൈറ്റിയുടെ വൈസ് പ്രസിഡന്റും തിരഞ്ഞെടുക്കപ്പെട്ട ബോർഡ് അംഗവുമാണ്.
ക്ഷണിക്കപ്പെട്ട 40ലധികം അവതരണങ്ങളും പ്രസിദ്ധീകരണങ്ങളടക്കം നൂറിലധികം പ്രബന്ധങ്ങൾ അവർ വൈജ്ഞാനിക ജേണലുകളിൽ പ്രസിദ്ധീകരിച്ചു.
ആൻ ഡൻഹം ഇംഗ്ലീഷ് വിലാസം https://ml.wikipedia.org/wiki/Ann_Dunham
സ്റ്റാൻലി ആൻ ഡൻഹം (നവംബർ 29, 1942 – നവംബർ 7, 1995) അമേരിക്കൻ നരവംശശാസ്ത്രജ്ഞയും കൂടാതെ ഇന്തോനേഷ്യയിലെ റൂറൽ ഡെവെലോപ്മെന്റിലും ഇക്കോണോമിക് ആന്ത്രോപോളജിയിലും കൂടുതൽ പ്രവർത്തനങ്ങൾ നടത്തിയ വനിതയായിരുന്നു.
44-ാമത്തെ അമേരിക്കൻ പ്രസിഡന്റായ ബറാക്ക് ഹുസൈൻ ഒബാമയുടെ അമ്മയായിരുന്നു ആൻ ഡൻഹം.
ആൻ ഡൻഹം സ്ക്കൂൾ കാലഘട്ടത്തിൽ അറിയപ്പെട്ടിരുന്നത് സ്റ്റാൻലി ആൻ ഡൻഹം എന്നായിരുന്നു.
ആൻ ഡൻഹം, ആൻ ഒബാമ, ആൻ സോയിടോറോ എന്നീ പേരുകളിൽ അറിയപ്പെട്ടിരുന്നെങ്കിലും രണ്ടാമത്തെ വിവാഹമോചനത്തിനുശേഷം അവർ ആൻ ഡൻഹം എന്നു തന്നെ ശിഷ്ടകാലം അറിയപ്പെട്ടു.
ഡൻഹമിൽ കൻസസിലെ വിചിതയിലാണ് ജനിച്ചതെങ്കിലും കുട്ടിക്കാലം കാലിഫോർണിയ , ഒക്ലഹോമ , ടെക്സസ് , കൻസസ് എന്നിവിടങ്ങളിലായിരുന്നു.
ടീനേജ് കാലഘട്ടം കഴിഞ്ഞിരുന്നത് മെർസെർ ദ്വീപ് , വാഷിംഗ്ടൺ എന്നിവിടങ്ങളും യൗവനകാലം ഹവാലിയിലും ഇന്തോനേഷ്യയിലും ആയിരുന്നു.
1961–1962 വരെ സീറ്റിൽലെ വാഷിംഗ്ടൺ സർവ്വകലാശാലയിൽ ചേർന്ന് പഠനം നടത്തി.1967-ൽ ഹോണലുലുവിലെ മനോയയിൽ ഹവാലി സർവ്വകലാശാലയിലെ ഈസ്റ്റ്-വെസ്റ്റ് സെന്റർ (EWC) നിന്നാണ് ആന്ത്രോപോളജിയിൽ ബിരുദമെടുത്തത്.
1974-ൽ ആർട്ട്സിൽ മാസ്റ്റർ ബിരുദവും, 1992-ൽ ആന്ത്രോപോളജിയിൽ ഡോക്ടറേറ്റ് നേടുകയും ചെയ്തു.
കോട്ടൺ ഇൻഡസ്ട്രിയിലെ ക്രാഫ്റ്റ്മാൻ ഷിപിലെയും വീവിങ് സെക്ഷനിലെയും വനിതകളിൽ താല്പര്യംതോന്നി ജാവ ദ്വീപിലെ തൊഴിലാളി വനിതകളിൽ ഗവേഷണം നടത്തുകയും കൂടാതെ ഇന്തോനേഷ്യയിലെ മെറ്റൽ വർക്കുകളെക്കുറിച്ചും കൂടുതൽ ഗവേഷണം നടത്തുകയുണ്ടായി.
റൂറൽ ഗ്രാമങ്ങളിലെ ദാരിദ്ര്യത്തെ കണക്കിലെടുത്ത് അവർക്ക് വേണ്ടി മൈക്രോഫിനാൻസ് ( മൈക്രോക്രെഡിറ്റ് ) പദ്ധതി ആരംഭിക്കുകയും യുണൈറ്റഡ് സ്റ്റേറ്റ്സ് ഏജൻസി ഫോർ ഇന്റർനാഷണൽ ഡെവെലപ്പ്മെന്റിന്റെ കൺസൾട്ടന്റ് ആയി പ്രവർത്തിക്കുകയും ചെയ്തു.
കൂടാതെ ജക്കാർത്തയിലെ ഫോർഡ് ഫൗണ്ടേഷനിൽ ജോലിനോക്കുകയും ചെയ്തിരുന്നു.
പാകിസ്താനിലെ ഗുജ്റൻവാലയിലുള്ള ഏഷ്യൻ ഡെവെലപ്പ്മെന്റ് ബാങ്കിൽ കൺസൾട്ടന്റ് ആയി പ്രവർത്തിച്ചിരുന്നു.
ആൻ ഡൻഹം ജീവിതത്തിന്റെ അവസാനകാലഘട്ടങ്ങളിൽ ബാങ്ക് രകിയത് ഇന്തോനേഷ്യയിൽ (Bank Rakyat Indonesia) ചേർന്ന് പ്രവർത്തിക്കുകയും ലോകത്തിലെ ഏറ്റവും വലിയ മൈക്രോ ഫിനാൻസ് പ്രോഗ്രാമിനെക്കുറിച്ച് അവിടെ ഗവേഷണം നടത്തുകയും ചെയ്തു.
ഒബാമ പ്രസിഡന്റായതിനുശേഷം ആൻ ഡൻഹമിന്റെ പ്രവർത്തനങ്ങളിൽ താല്പര്യം തോന്നുകയും അതിനെ വീണ്ടും പുതുമയുള്ളതാക്കുകയും ചെയ്തു.
ഹവാലി യൂണിവേഴ്സിറ്റി അവരുടെ ഗവേഷണത്തെക്കുറിച്ച് ഒരു സിമ്പോസിയം നടത്തുകയും ചെയ്തു.
കൂടാതെ 2009 ഡിസംബറിൽ യുണൈറ്റഡ് സ്റ്റേറ്റ്സിലെ വിനോദസഞ്ചാരികൾക്കു വേണ്ടി ഡൻഹമിന്റെ ഇന്തോനേഷ്യൻ ബാടിക് ശേഖരണത്തിന്റെ എക്സിബിഷൻ നടത്തുകയും ചെയ്തു.
1992 ലെ ഡൻഹമിന്റെ തീസിസിനെ കുറിച്ച് ഡൂക്ക് യൂണിവേഴ്സിറ്റി പ്രെസ്സ് സർവൈവിങ് എഗെയിൻസ്റ്റ് ദ ഓഡ്സ്: വില്ലേജ് ഇൻഡസ്ട്രി ഇൻ ഇന്തോനേഷ്യ എന്ന പേരിലൊരു പുസ്തകം പ്രസിദ്ധീകരിക്കുകയുണ്ടായി.
ഡൻഹമിന്റെ ജീവചരിത്രത്തെക്കുറിച്ച് ന്യൂയോർക്ക് ടൈംസിന്റെ മുൻ എഴുത്തുകാരനും റിപ്പോർട്ടറുമായ ജന്നി സ്കോട്ട് എ സിങ്കുലർ വുമൺ ഇൻ 2011 എന്ന പേരിൽ ഒരു പുസ്തകം പ്രസിദ്ധീകരിക്കുകയുണ്ടായി.
മയോണയിലെ ഹവാലി സർവ്വകലാശാല ഡൻഹമിന്റെ ബഹുമാനാർത്ഥം ആന്ത്രോപോളജി വിഭാഗത്തിനെ ദ ആൻ ഡൻഹം സോയടോറോ എൻഡോവ്മെന്റ് ഇൻ ദ ആന്ത്രോപോളജി ഡിപ്പാർട്ട്മെന്റ് എന്ന പേരിലാക്കി.
ഇതുകൂടാതെ ഹവാലി, ഹോണൊലുലുവിലെ ഈസ്റ്റ്-വെസ്റ്റ് സെന്റർ (EWC) ആൻ ഡൻഹം സോയടോറോ ഗ്രാഡുവേറ്റ് ഫെല്ലോഷിപ്പിനുവേണ്ടി വിദ്യാർത്ഥികൾക്ക് ഫണ്ട് അനുവദിക്കുകയും ചെയ്തു.
ഒരു ഇന്റർവ്യൂവിൽ ബറാക് ഒബാമ അദ്ദേഹത്തിന്റെ അമ്മയെക്കുറിച്ച് ഇങ്ങനെ പറയുകയുണ്ടായി: "the dominant figure in my formative years ... The values she taught me continue to be my touchstone when it comes to how I go about the world of politics."
കുടുംബജീവിതവും വിവാഹവും പ്രമാണം:Ann Dunham with father and children.jpg സ്റ്റാൻലി ആർമർ ഡൻ‌ഹാം, ആൻ ഡൻ‌ഹാം, മായ സ്യൂട്ടോറോ, ബറാക് ഒബാമ, mid-1970s (l to r)
1959 ഓഗസ്റ്റ് 21 ന് യൂണിയനിൽ പ്രവേശിച്ച അമ്പതാമത്തെ സംസ്ഥാനമായി ഹവായ് മാറി.
ഡൻ‌ഹാമിന്റെ മാതാപിതാക്കൾ പുതിയ സംസ്ഥാനത്ത് ബിസിനസ്സ് അവസരങ്ങൾ തേടി, 1960-ൽ ഹൈസ്‌കൂളിൽ നിന്ന് ബിരുദം നേടിയ ശേഷം ഡൻ‌ഹാമും കുടുംബവും ഹോണോലുലുവിലേക്ക് മാറി.
ഡൻ‌ഹാം താമസിയാതെ മെനോവയിലെ ഹവായ് സർവകലാശാലയിൽ ചേർന്നു.
ആദ്യ വിവാഹം
ഒരു റഷ്യൻ ഭാഷാ ക്ലാസ്സിൽ പഠിക്കുന്നതിനിടെ, സ്കൂളിലെ ആദ്യത്തെ ആഫ്രിക്കൻ വിദ്യാർത്ഥിയായ ബറാക് ഒബാമ സീനിയറിനെ ഡൻഹാം കണ്ടുമുട്ടി.
ഗർഭിണിയായ ഭാര്യയെയും ശിശുവായ മകനെയും സ്വന്തം പട്ടണമായ കെനിയയിലെ നയാംഗോമ കൊഗെലോയിൽ ഉപേക്ഷിച്ച് 23-ാം വയസ്സിൽ, ഒബാമ സീനിയർ വിദ്യാഭ്യാസം നേടാനായി ഹവായിയിലെത്തിയതായിരുന്നു.
1961 ഫെബ്രുവരി 2 ന് ഹവായി ദ്വീപായ മൗയിയിൽ വച്ച് രണ്ട് കുടുംബങ്ങളിൽ നിന്നും മാതാപിതാക്കളുടെ എതിർപ്പ് അവഗണിച്ച് ഡൻ‌ഹാമും ഒബാമ സീനിയറും വിവാഹിതരായി.
മൂന്ന് മാസം ഗർഭിണിയായിരുന്നു ഡൻഹാം.
കെനിയയിലെ തന്റെ ആദ്യ വിവാഹത്തെക്കുറിച്ച് ഒബാമ സീനിയർ ഒടുവിൽ ഡൻഹാമിനെ അറിയിച്ചെങ്കിലും താൻ വിവാഹമോചിതനാണെന്ന് അവകാശപ്പെട്ടു.
വർഷങ്ങൾക്കുശേഷം, ഇത് തെറ്റാണെന്ന് അവർ കണ്ടെത്തി.
ലുവോ ആചാരങ്ങൾക്കനുസൃതമായി രണ്ടാമത്തെ ഭാര്യയെ വിവാഹം കഴിക്കാൻ അനുമതി നൽകിയതായി ഒബാമ സീനിയറിന്റെ ആദ്യ ഭാര്യ കെസിയ പിന്നീട് പറഞ്ഞു.
1961 ഓഗസ്റ്റ് 4 ന്, 18 ആം വയസ്സിൽ, ഡൻഹാം തന്റെ ആദ്യത്തെ കുട്ടി ബറാക്ക് ഒബാമ രണ്ടാമന് ജന്മം നൽകി.
1961-ൽ വാഷിംഗ്ടൺ സ്റ്റേറ്റിലെ സുഹൃത്തുക്കൾ അവളുടെ ഒരു മാസം പ്രായമുള്ള കുഞ്ഞിനൊപ്പം സന്ദർശിച്ചത് ഓർക്കുന്നു.
1961 സെപ്റ്റംബർ മുതൽ 1962 ജൂൺ വരെ വാഷിംഗ്ടൺ യൂണിവേഴ്‌സിറ്റിയിൽ ക്ലാസെടുത്തു.
സിയാറ്റിലിലെ ക്യാപിറ്റൽ ഹിൽ പരിസരത്ത് അമ്മമാത്രം മകനോടൊപ്പം താമസിച്ചു.
ഭർത്താവ് ഹവായിയിൽ പഠനം തുടർന്നു.
ഒബാമ സീനിയർ 1962 ജൂണിൽ ഹവായ് സർവകലാശാലയിൽ നിന്ന് ബിരുദം നേടിയപ്പോൾ, ന്യൂയോർക്ക് സിറ്റിയിൽ പഠിക്കാൻ അദ്ദേഹത്തിന് സ്കോളർഷിപ്പ് വാഗ്ദാനം ചെയ്തു.
എന്നാൽ കൂടുതൽ പ്രശസ്തമായ ഹാർവാർഡ് സർവകലാശാലയിൽ ചേരാൻ താൽപ്പര്യപ്പെടുന്നതിനാൽ അത് നിരസിച്ചു.
അദ്ദേഹം മസാച്യുസെറ്റ്സിലെ കേംബ്രിഡ്ജിലേക്ക് പുറപ്പെട്ടു, അവിടെ 1962 അവസാനത്തോടെ ഹാർവാഡിൽ ബിരുദ പഠനം ആരംഭിച്ചു.
ഡൺഹാം ഹോണോലുലുവിലേക്ക് മടങ്ങി 1963 ജനുവരിയിൽ സ്പ്രിംഗ് സെമസ്റ്ററിൽ ഹവായ് സർവകലാശാലയിൽ ബിരുദ വിദ്യാഭ്യാസം പുനരാരംഭിച്ചു.
ഈ സമയത്ത്, ഒബാമയെ വളർത്താൻ അവളുടെ മാതാപിതാക്കൾ സഹായിച്ചു.
1964 ജനുവരിയിൽ ഡൻഹാം വിവാഹമോചനത്തിന് അപേക്ഷ നൽകി.
ഒബാമ സീനിയർ അനുകൂലിച്ചു.
1964 ഡിസംബറിൽ ഒബാമ സീനിയർ ലിത്വാനിയൻ പൈതൃകത്തിലെ ജൂത അമേരിക്കക്കാരിയായ റൂത്ത് ബേക്കറിനെ വിവാഹം കഴിച്ചു.
1971-ൽ അവർ വേർപിരിഞ്ഞു.
1973-ൽ രണ്ട് ആൺമക്കളുണ്ടായതിനുശേഷം വിവാഹമോചനം നേടി.
1965-ൽ ഒബാമ സീനിയറിന് ഹാർവാഡിൽ നിന്ന് സാമ്പത്തിക ശാസ്ത്രത്തിൽ എം.എ. നേടി.
1971-ൽ അദ്ദേഹം ഒരു മാസത്തേക്ക് ഹവായിയിലെത്തി.
10 വയസ്സുള്ള മകൻ ബരാക്കിനെ സന്ദർശിച്ചു.
അവസാനമായി അദ്ദേഹം തന്റെ മകനെ കാണുകയും ചെയ്തു.
അവരുടെ വ്യക്തിപരമായ പ്രധാന ഇടപെടലായിരുന്നു അത്.
1982-ൽ ഒബാമ സീനിയർ ഒരു വാഹനാപകടത്തിൽ കൊല്ലപ്പെട്ടു.
പ്രസിദ്ധീകരണങ്ങൾ അവലംബം കൂടുതൽ വായനയ്ക്ക് രചനകൾ ആൻ ഡൻഹം ലൈബ്രറികളിൽ ( വേൾഡ്കാറ്റ് കാറ്റലോഗ്)
ആൻ ഓൾഡ് ഫാഷൻഡ് ഗേൾ
ആൻ ഓൾഡ് ഫാഷൻഡ് ഗേൾ, ലൂയിസ മെയ് ആൽക്കോട്ട് എഴുതിയ ഒരു നോവലാണ്.
1869 ജൂലൈ, ആഗസ്റ്റ് മാസങ്ങളിലിൽ ഈ നോവൽ ആറ് അദ്ധ്യയങ്ങൾ ഉൾപ്പെട്ട തുടർക്കഥയായി "മെറിസ് മ്യൂസിയം മാഗസിനിൽ" പ്രസിദ്ധീകരിച്ചുവന്നിരുന്നു.
എന്നാൽ, ആൽക്കോട്ട് തുടർന്നും ആറ് അദ്ധ്യായങ്ങളിലെ ഈ കഥയുടെ തുടർച്ച എഴുതുകയും അങ്ങനെ ആകെ പത്തൊൻപത് അധ്യായങ്ങളിൽ നോവൽ അവസാനിപ്പിക്കുകയും ചെയ്തു.
പോളി മിൽട്ടൺ എന്ന പേരിലുള്ള പഴയ രീതികൾ പിന്തുടരുന്ന ഒരു പെൺകുട്ടിയെ ചുറ്റിപ്പറ്റിയാണ് ഈ പുസ്തകത്തിൻറെ  കഥ വികസിക്കുന്നത്.
പോളി മിൽട്ടൺ നഗരത്തിൽ തന്റെ അതിസമ്പന്നയായ സുഹൃത്ത് ഫാനി ഷായെ സന്ദർശിക്കുകയും അവരുടെ പരിഷ്കൃതവും മോടിയുള്ളതുമായ  നഗര ജീവിതം കണ്ട് അത്ഭുതപരതന്ത്രയാകുകുയും ചെയ്യുന്നു.
എന്നാൽ തന്റെ നാടൻ മട്ടിലുള്ള ജീവിതരീതികളും കാലഹരണപ്പെട്ട വസ്ത്രധാരണരീതികളുമായി നഗരത്തിലുള്ളവർക്കും തനിക്കും അന്യോന്യം പൊരുത്തപ്പെടാനാവാതെ വരുകയും ചെയ്യുന്നു.
നോവലിനെ ആസ്പദമാക്കി പോളി മിൽട്ടൺ എന്ന കഥാപാത്രമായി ഗ്ലോറിയ ജീൻ എന്ന നടി അഭിനയിച്ച ഒരു സംഗീത സിനിമ  1949 ൽ പുറത്തുവന്നിരുന്നു.
അവലംബം ↑ An Old-Fashioned Girl at IMDB
ആൻ കാർസൺ
ആൻ കാർസൺ (ജനനം: ജൂൺ 21, 1950) കനേഡിയൻ കവി, വിവർത്തക, ഗ്രീക്ക് റോമൻ സാഹിത്യ പണ്ഡിത, അധ്യാപിക എന്നീ നിലകളിൽ പ്രസിദ്ധയാണ്.
ടൊറന്റോ സർവകലാശാലയിൽ പരിശീലനം നേടിയ ആൻ കാർസൺ 1979 മുതൽ യുണൈറ്റഡ് സ്റ്റേറ്റ്സിലെയും കാനഡയിലെയും സർവകലാശാലകളിൽ ക്ലാസിക്കുകൾ, താരതമ്യ സാഹിത്യം, സർഗ്ഗാത്മക രചന എന്നിവ പഠിപ്പിച്ചു, അതിൽ മക്ഗിൽ സർവകലാശാല,മിഷിഗൺ സർവകലാശാല, ന്യൂയോർക്ക് സർവകലാശാല, പ്രിൻസ്റ്റൺ സർവ്വകലാശാല എന്നിവയും ഉൾപ്പെടുന്നു.
ഇരുപതിലധികം പുസ്തകങ്ങളുടെയും വിവർത്തനങ്ങളുടെയും പ്രസിദ്ധീകരണത്തിലൂടെ, ആൻ കാർസണിന് ഗുഗ്ഗൻഹൈം, മാക് ആർതർ ഫെലോഷിപ്പ് എന്നിവ ലഭിച്ചു.
ലാനൻ ലിറ്റററി അവാർഡ്, രണ്ട് ഗ്രിഫിൻ കവിതാ പുരസ്കാരം, ടി‌എസ് എലിയറ്റ് പ്രൈസ്, അസ്റ്റൂറിയസ് പ്രിൻസസ്അവാർഡ് എന്നിവ നേടി.
കനേഡിയൻ ഭാഷയ്ക്ക് നൽകിയ സംഭാവനയ്ക്ക് 2005 ൽ ഓർഡർ ഓഫ് കാനഡ പുരസ്കാരം ലഭിച്ചു.
ജീവിതവും പ്രവർത്തനവും വിദ്യാഭ്യാസം
ഹൈസ്കൂളിൽ ഒരു ലാറ്റിൻ ഇൻസ്ട്രക്ടർ ആൻ കാർസണെ പുരാതന ഗ്രീസിലെ  ഭാഷ പരിചയപ്പെടുത്തുകയും അവളെ സ്വകാര്യമായി പഠിപ്പിക്കുകയും ചെയ്തു.
ടൊറന്റോ സർവകലാശാലയിലെ സെന്റ് മൈക്കിൾസ് കോളേജിൽ ചേർന്നെങ്കിലും ഒന്നും രണ്ടും വർഷത്തിന്റെ അവസാനത്തിൽ അവൾ രണ്ടുതവണ കോഴ്സ് പൂർ്ത്തിയാക്കാതെ പഠനം ഉപേക്ഷിച്ചു .
പാഠ്യേതര  പ്രവർത്തനത്തിന്റെ ആധിക്യത്താൽ (പ്രത്യേകിച്ച് മിൽട്ടനെക്കുറിച്ചുള്ള ഒരു കോഴ്‌സ് വഴി) അസ്വസ്ഥനായ കാർസൺ ഹ്രസ്വകാലത്തേക്ക് ഗ്രാഫിക് ആർട്സ് ലോകത്തിൽ നിന്നും പിൻവലിഞ്ഞു.
ഒടുവിൽ ടൊറന്റോ സർവകലാശാലയിൽ തിരിച്ചെത്തി.
അവിടെ നിന്നും  1974ൽ ബി.എ , എം.എ 1975-ലും പി.എച്ച്.ഡി. 1981 ലും പൂർത്തിയാക്കി.
സെന്റ് ആൻഡ്രൂസ് സർവകലാശാലയിൽ ഗ്രീക്ക് അളവുകളും ഗ്രീക്ക് പാഠ വിമർശനവും പഠിക്കാൻ ഒരു വർഷം ചെലവഴിക്കുകയും ചെയ്തു.
ഒരു ക്ലാസിക്കലിസ്റ്റായി പരിശീലനം നേടിയിട്ടുണ്ട് ആൻ കാർസൺ .
താരതമ്യസാഹിത്യം, നരവംശശാസ്ത്രം, ചരിത്രം, കലകൾ എന്നിവയിൽ താൽപ്പര്യമുള്ള ആൻ കാർസൺ തന്റെ രചനയിലും  ഇതിലെ പല ആശയങ്ങളും പ്രമേയങ്ങളും സംയോജിപ്പിച്ചിട്ടുണ്ട്.
പുരാതന ഗ്രീക്ക്, ലാറ്റിൻ സാഹിത്യങ്ങളെ അവർ പതിവായി പരാമർശിക്കുകയും നവീകരിക്കുകയും വിവർത്തനം ചെയ്യുകയും ചെയ്തിട്ടുണ്ട്.
എഴുത്തുകാരായ എസ്കിലസ്, കാറ്റല്ലസ്, യൂറിപ്പിഡിസ്, ഹോമർ, ഐബിക്കസ്, മിംനെർമസ്, സപ്പോ, സൈമോണൈഡ്സ്, സോഫക്കിൾസ്, സ്റ്റെസിക്കോറസ്, തുസ്സിഡിഡൈസ് എമിലി ബ്രോണ്ടെ, പോൾ സെലൻ, എമിലി ഡിക്കിൻസൺ, ജോർജ്ജ് വിൽഹെം ഫ്രീഡ്രിക്ക് ഹെഗൽ, ഫ്രീഡ്രിക്ക് ഹോൾഡർലിൻ, ഫ്രാൻസ് കാഫ്ക, ജോൺ കീറ്റ്സ്, ഗെർ‌ട്രൂഡ് സ്റ്റെയ്ൻ, സിമോൺ വെയിൽ, വിർജീനിയ വൂൾഫ് തുടങ്ങിയ ആധുനിക എഴുത്തുകാരും ചിന്തകരും അവരെ സ്വാധീനിച്ചിട്ടുണ്ട്.
കവിത, ഉപന്യാസം, ഗദ്യം, വിമർശനം, വിവർത്തനം, നാടകീയ സംഭാഷണം, ഫിക്ഷൻ, നോൺ ഫിക്ഷൻ എന്നിവയിൽ ഇവരുടെ ആശയങ്ങൾ  സമന്വയിച്ചിട്ടുമുണ്ട്.
കാർസൺ അവളുടെ സ്വകാര്യജീവിതത്തെക്കുറിച്ച് വിമുഖത കാണിക്കുന്നുണ്ട്.
മാത്രമല്ല അവരുടെ രചനകളുടെ ആത്മകഥാപരമായ വായനയെ നിരുത്സാഹപ്പെടുത്തുകയും ചെയ്യുന്നു.
പ്രസിദ്ധീകരണങ്ങളിൽ അവളെക്കുറിച്ചുള്ള വിവരങ്ങളിലും വിവരണങ്ങളിലും  പലപ്പോഴും ഈ വാക്യത്തിൽ പരിമിതപ്പെടുത്തിയിരിക്കുന്നു: "ആൻ കാർസൺ കാനഡയിൽ ജനിച്ചു.പുരാതന ഗ്രീക്ക് ഉപജീവനത്തിനായി പഠിപ്പിക്കുന്നു".
" കുമ്പസാര കവിയല്ലെങ്കിലും അവളുടെ കൃതി വൈയക്തികാനുഭവങ്ങളുടെ നിറകുടമായി കണക്കാക്കപ്പെടുന്നു.
തന്റെ എഴുത്ത് ലോകത്തിലെ മറ്റുള്ളവർക്കിടയിലെ ഒരു കൂട്ടം വസ്തുതകളായി തന്റെ ജീവിതം ജനാധിപത്യപരമായി ഉപയോഗിക്കുന്നുവെന്ന് കാർസൺ പറഞ്ഞു.
കാർസന്റെ ആദ്യ വിവാഹം എട്ട് വർഷം നീണ്ടുനിൽക്കുകയും 1980 ൽ അവസാനിക്കുകയും ചെയ്തു.
ആ സമയത്ത് ജിയാക്കോമെല്ലി എന്ന കുടുംബപ്പേര് ഉപയോഗിക്കുകയും ചെയ്തു.
വിവാഹമോചനം നേടിയപ്പോൾ ആദ്യ ഭർത്താവ് തന്റെ നോട്ട്ബുക്കുകൾ എടുത്തതായി കാർസൺ സ്ഥിരീകരിച്ചു പിന്നീട് അവ തിരികെ നൽകി.
കാർസന്റെ പിതാവ് റോബർട്ട് അൽഷിമേഴ്സ് രോഗം ബാധിതനായിരുന്നു.
"ദി ഗ്ലാസ് എസ്സെ"(The Glass Essay- collected in Glass, Irony, and God)" "വെരി നാരോവ്" (Very Narrow-collected in Plainwater)"ഫാദ‍േർസ് ഓൾഡ് ബ്ലു കാർഡിഗൻ"(Father's Old Blue Cardigan-collected in Men in the Off Hours) )എന്നിവയെല്ലാം അദ്ദേഹത്തിന്റെ മാനസികവും ശാരീരികവുമായ തകർച്ചയെ വിവരിക്കുന്ന രചനകളാണ്.കാർസന്റെ അമ്മ മാർഗരറ്റ് (1913–1997) മെൻ ഇൻ ഓഫ് അവേഴ്സിന്റെ രചനയ്ക്കിടെ മരിച്ചു.വിർജീനിയ വൂൾഫിന്റെ ഡയറിക്കുറിപ്പുകളിൽ നിന്നും കയ്യെഴുത്തുപ്രതികളിൽ നിന്നുമുള്ള ക്രോസ്-ഔട്ട് ശൈലികൾ ഉപയോഗിച്ചാണ് "അപ്പഡിക്സ് ടു ഓർഡിനറി ടൈം" എന്ന ഗദ്യഭാഗത്തിന്റെ  ശേഖരം കാർസൺ അവസാനിപ്പിക്കുന്നത്.
റെഡ് ഡോക് അമ്മയുടെ മരണത്തിന്റെ രണ്ടാമത്തെ വിലാപ കാവ്യമായി വായിക്കുന്നുണ്ട്.
തന്റെ ജീവിതത്തെ അത്രമേൽ സ്നേഹിക്കുന്നവളായി കാർസൺ അമ്മയെ വിശേഷിപ്പിച്ചിട്ടുണ്ട്.
കാർസന്റെ സഹോദരൻ മൈക്കൽ 1978 ൽ മയക്കുമരുന്ന് ഇടപാടിൽ അറസ്റ്റിലായി.
ജാമ്യം ലഭിച്ച അദ്ദേഹം കാനഡയിൽ നിന്ന് ഓടിപ്പോയി.
അതിനുശേഷം അവൾ അവനെ ഒരിക്കലും കണ്ടിട്ടില്ല.
"വാട്ടർ മാർജിൻസ്: ആൻ‌ എസ്സേ ഓൺ സ്വിമ്മിംഗ് ബൈ മൈ ബ്രദർ" (പ്ലെയിൻ‌വാട്ടറിൽ ശേഖരിച്ചത്) എന്ന പുസ്തകത്തിൽ  സഹോദരൻ അപ്രത്യക്ഷമായതിനെ കുറിച്ച് കാർസൺ വിശദീകരിക്കുന്നുണ്ട്.2000-ൽ അദ്ദേഹം അവളെ വിളിക്കുകയും അവർ താമസിച്ചിരുന്ന കോപ്പൻഹേഗനിൽ കണ്ടുമുട്ടാൻ തീരുമാനിക്കുകയും ചെയ്തു.
പക്ഷേ അവർ വീണ്ടും കാണുന്നതിനുമുമ്പേ അദ്ദേഹം മരിച്ചു.
2000 ൽ തന്റെ സഹോദരനുവേണ്ടി സൃഷ്ടിച്ചതും 2010 ൽ പ്രസിദ്ധീകരിച്ചതുമായ നോക്സ് എന്ന കാർട്ടൂൺ അവളുടെ ഏറ്റവും വ്യക്തിപരമായ രചനയായി വിശേഷിപ്പിക്കപ്പെടുന്നു.
മിഷിഗൺ സർവകലാശാലയിൽ അദ്ധ്യാപനത്തിനിടെ ആൻ ആർബറിൽ കണ്ടുമുട്ടിയ റോബർട്ട് ക്യൂറി എന്ന കലാകാരനെയെയാണ് കാർസൺ വിവാഹം കഴിച്ചത്.
റോബർട്ട് ക്യൂറി യെ "കലാവിദ്യയ്ക്കു സഹായി-ഭർത്താവ്" എന്നാണ് അവർ വിശേഷിപ്പിച്ചത്.
നോക്‌സ് ആന്റ്  ആന്റിഗോണിക്കിന്റെ പുസ്തക രൂപകൽപ്പനയും  പ്രകാശനവും അവർ ഒരുമിച്ച് പ്രവർത്തിച്ച പ്രോജക്റ്റുകളിൽ ഉൾപ്പെടുന്നു.
അവരുടെ സൃഷ്ടിപരമായ പ്രക്രിയയിൽ റോബർട്ട് ക്യൂറി യെ "റാൻഡമൈസർ" എന്നും കാർസൺ പരാമർശിക്കുന്നു.
അവലംബങ്ങൾ 1 2 ↑ ↑ ↑ ↑ ↑ 1 2 ↑ ↑ ↑
ആൻ ഗിയോൺ ഇംഗ്ലീഷ് വിലാസം https://ml.wikipedia.org/wiki/An_Gyeon
ആദ്യകാല ജോസൻ കാലഘട്ടത്തിലെ ഒരു ചിത്രകാരനായിരുന്നു ആൻ ഗിയോൺ .
ജിഗോക്, സീസാൻ, ചിയോഗ്നം എന്നിവിടങ്ങളിൽ ജനിച്ചു.
ജോസെൻ ദർബാറിലെ ഔദ്യോഗിക ചിത്രകാരനായ ഡോവ്വാസോയിലെ അംഗമായി അദ്ദേഹം രാജകീയ സേവനത്തിൽ പ്രവേശിച്ചു.
1447-ൽ പ്രിൻസ് ആൻപിയോങിങ്ങിനു വേണ്ടി മോംഗ്യു ദൊവോണ്ടോ (몽 유도원 도) എന്ന ചിത്രം ടെൻരി സർവകലാശാലയിൽ സൂക്ഷിച്ചിട്ടുണ്ട്.
അദ്ദേഹത്തിന്റെ കലാസൃഷ്ടി ഹെയ്നോൺഡോങ്ജ (현 동자, 玄 洞子) ആയിരുന്നു.
അദ്ദേഹത്തിന്റെ ദർബാർ നാമം 'ഗഡോ' (가도, 可 度) ആയിരുന്നു.
ചിത്രശാല Mongyu dowondo (Dream Journey to the Peach Blossom Land)
초춘 early spring 만춘 late spring 초하 early summer 만하 late summer 초추 early autumn 만추 late autumn 초동 early winter 만동 late winter 사시팔경도 - Eight views of the Four Seasons ഇതും കാണുക Korean art Korean culture Korean painting List of Korean painters അവലംബം ബാഹ്യ ലിങ്കുകൾ Brief biography of An Gyeon and gallery (in Korean) Info about Jigok An Gyeon Festival Archived 2016-03-05 at the Wayback Machine .
(in Korean)
ഈ എന്ന ലേഖനം about a Korean painter ഒരു stub ആണ്.
ആൻ ഡ്രുയാൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
എമ്മി അവാർഡ് ജേതാവായ ഒരു അമേരിക്കൻ എഴുത്തുകാരിയും നിർമ്മാതാവുമാണ് ആൻ ഡ്രുയാൻ .
1980കളിൽ ഭർത്താവായ കാൾ സാഗൻ അവതരിപ്പിച്ച കോസ്മോസിന്റെ സഹഎഴുത്തുകാരിയായിരുന്ന ആൻ, 2014ൽ പുറത്തിറങ്ങിയ അതിന്റെ തുടർച്ചയായ കോസ്മോസ്: എ സ്പേസ്‌ടൈം ഒഡീസിയുടെ നിർമ്മാതാവും എഴുത്തുകാരിയുമായിരുന്നു.
നാസയുടെ വോജേയർ ഇന്റർസ്റ്റെല്ലാർ സന്ദേശ പദ്ധതിയുടെ ക്രിയേറ്റീവ് ഡയറക്ടറായിരുന്ന ഇവർ 'എ ഫേമസ് ബ്രോക്കൺ ഹാർട്ട്, കോമറ്റ്, പ്രേതബാധിതമായ ലോകം അടക്കം നിരവധി പുസ്തകങ്ങളുടെ എഴുത്തുകാരിയാണ്.
ആൻ നെഖേൽ കോട്ട ഇംഗ്ലീഷ് വിലാസം https://ml.wikipedia.org/wiki/An-Nekhel_Fortress
ഈജിപ്തിലെ സിനായി പെനിൻസുലയിലെ നെഖേൽ മുനിസിപ്പാലിറ്റിയിൽ സ്ഥിതിചെയ്യുന്ന ഒരു കെസാർ (കോട്ട) ആണ് ഒരു നെഖേലിന്റെ കോട്ട.
ഉപദ്വീപിന്റെ കൃത്യമായ കേന്ദ്രത്തിൽ ഇത് ഒരു തന്ത്രപരമായ സ്ഥാനം വഹിക്കുന്നു.
സൈറ്റിലെ ഖനനത്തിൽ പുരാതന ഈജിപ്തിൽ നിന്നുള്ള അവശിഷ്ടങ്ങൾ കണ്ടെത്തിയിട്ടുണ്ട്.
വിശുദ്ധ മുസ്ലിം തീർത്ഥാടനങ്ങളായ ഹജ്ജ് അല്ലെങ്കിൽ ഉംറ ഏറ്റെടുക്കുന്ന മുസ്ലീം തീർഥാടകർക്ക് ചരിത്രപരമായി ഇത് ഒരു പ്രധാന ഇടമാണ്.
ഇരുപതാം നൂറ്റാണ്ടിന്റെ തുടക്കത്തിൽ കോട്ടയിൽ നിന്നുള്ള കാഴ്ച സൂയസിന് 70 മൈൽ കിഴക്കായി അൻ-നെഖേലിനൊപ്പം 1931 സീനായിയുടെ ഭൂപടം മംലൂക്ക് യുഗം
ഒരു കോട്ട ഈ സൈറ്റിൽ നിർമ്മിച്ചത് സിക്കാസിയൻ  മമ്ലൂക്ക് സുൽത്താൻ അൽ-അഷ്റഫ് കംസുഹ് അൽ-ഘവ്രി ആണ് .
1483-ൽ  ഇവിടം സന്ദർശിച്ച ഒരു കൂട്ടം ക്രിസ്ത്യൻ തീർത്ഥാടകർ ( ഫെലിക്സ് ഫാബ്രി ഉൾപ്പെടെ)  നെഖേലിൽ ഒരു വലിയ കിണർ ഉണ്ടെന്ന് രേഖപ്പെടുത്തിയിട്ടുണ്ട്, അതിനെ "സുൽത്താന്റെ കിണർ" എന്ന് വിളിച്ചിരുന്നു, കാരണം തീർത്ഥാടന സമയത്ത് സുൽത്താൻ തീർഥാടകർക്ക് വെള്ളം എടുക്കാൻ .
രണ്ട് ഒട്ടകങ്ങളോടൊത്ത്  ഒരാളെ   ദിവസം മുഴുവൻ നിയോഗിച്ചു.
ഫ്രഞ്ചുകാർ സെന്റ് കാതറിൻ മഠത്തിലേക്കുള്ള യാത്രയിലായിരുന്നു, അവർക്ക് ലഭിക്കാനിടയുള്ള സ്വീകരണത്തിന്റെ അനിശ്ചിതത്വം കാരണം കിണർ ഒഴിവാക്കി.
1517 ൽ ഈജിപ്തിൽ അധിനിവേശത്തെത്തുടർന്ന് പതിനാറാം നൂറ്റാണ്ടിൽ സുൽത്താൻ സെലിം ആണ് നിലവിലുള്ള കോട്ട പണിതത്.
ഈജിപ്ത്, മൊറോക്കോ, അൽജിയേഴ്സ്, സ്പെയിൻ എന്നിവിടങ്ങളിൽ നിന്നുള്ള തീർഥാടകരെ സംരക്ഷിക്കാൻ " മൂറിഷ്" സൈനികരെ നിയോഗിച്ചു.
മുഹമ്മദ് അലി യുഗം
പത്തൊൻപതാം നൂറ്റാണ്ടിന്റെ ആദ്യ ദശകത്തിൽ ഈ സ്ഥലം സന്ദർശിച്ച ജോഹാൻ ലുഡ്‌വിഗ് ബർക്ക്‌ഹാർട്ട്, കല്ല് മതിലുകളുള്ള ഒരു വലിയ കെട്ടിടം റിപ്പോർട്ടുചെയ്തു.
ഉപ്പുവെള്ള കിണറ്റിൽ നിന്ന് തീർഥാടകർക്ക് ഒരു വലിയ ജലസംഭരണി ഉണ്ടായിരുന്നു.
അമ്പതോളം സൈനികർ ഉൾപ്പെട്ട ഈ പട്ടാളത്തിൽ വഹാബികൾക്കെതിരായ പര്യവേഷണങ്ങളിൽ ഈജിപ്ഷ്യൻ സൈന്യത്തെ സഹായിക്കാൻ കോട്ട ഒരു മാഗസിൻ ആയി ഉപയോഗിച്ചു.
പത്തൊൻപതാം നൂറ്റാണ്ടിൽ, തീർഥാടകർ ഇപ്പോഴും ഈ പാത ഉപയോഗിച്ചിരുന്നപ്പോൾ, റോഡിൽ കഴുതപ്പുലികൾ ,ഡബ്ബ എന്നിവ ഉണ്ടായിരുന്നു.
അവ ചത്തുവീഴുന്ന ഒട്ടകങ്ങളെ ആശ്രയിച്ച് ജീവിച്ചിരുന്നു.
വളരെ വിശക്കുന്നുവെങ്കിൽ, ഇവ ഏകാന്ത യാത്രക്കാരെ ആക്രമിച്ചതായി പറയപ്പെടുന്നു.
ആക്രമണത്തെ ഭയ ന്ന്ആൻ നെഖേലിലെ താമസക്കാർ രാത്രി ഗ്രാമം വിടുകയില്ല, ശവംതീനികളെ ഭയപ്പെടുത്താൻ നായ്ക്കളെ സൂക്ഷിക്കുകയും ചെയ്തു.
1914 ന് മുമ്പ് ഒരു നെഖേൽ കോട്ടയും ഗ്രാമവും.
ഇരുപതാം നൂറ്റാണ്ടിന്റെ തുടക്കത്തിൽ ഒരു പര്യവേക്ഷകൻ ഇതിനെ "തീർത്തും തരിശായ നിലത്ത്" ഒരു ചതുര കോട്ടയായി വിശേഷിപ്പിക്കുന്നു, ഇത് ഹജ്ജ് തീർഥാടകർക്ക് വെള്ളം നൽകാനുള്ള സ്ഥലമായി നിർമ്മിച്ചിരിക്കുന്നു.
ഇത് കൈകാര്യം ചെയ്തത് ഒരു ഉദ്യോഗസ്ഥനും പത്ത് സൈനികരും ആയിരുന്നു; മുൻ സൈനികരും അവരുടെ കുടുംബങ്ങളും വസിക്കുന്ന പതിനഞ്ച് മുതൽ ഇരുപത് വരെ വീടുകൾ ഉൾപ്പെടുന്നതാണ് കോട്ടയ്ക്ക് ചുറ്റുമുള്ള ഒരു ഗ്രാമം.
എല്ലാ ഭക്ഷണങ്ങളും ഗാസയിൽ നിന്നോ സൂയസിൽ നിന്നോ കൊണ്ടുപോയി, വാഡി എൽ-ആരിഷ് വെള്ളപ്പൊക്കത്തിൽ ഗ്രാമീണർ ധാന്യവും ചോളവും ഉപയോഗിച്ച് ചെറിയ നിലങ്ങൾ കൃഷി ചെയ്തിരുന്നു.
ഇത് എല്ലാ വർഷവും സംഭവിച്ചില്ല, വാദി വളരെ വേഗം വറ്റിപ്പോയി.
ഗ്രാമവാസികളിൽ ചിലർ ഒട്ടകങ്ങളും സൂക്ഷിച്ചിരുന്നു.
കൈരോ തീർഥാടകർക്ക് സൂയസിൽ നിന്ന് ആൻ നെഖേലിൽ എത്താൻ മൂന്ന് ദിവസവും, ഏകാബ യിൽ എത്താൻ മൂന്ന് ദിവസവും കൂടിയും വേണ്ടിയിരുന്നു .
1900 ഓടെ തീർത്ഥാടനം സൂയസ് ഉൾക്കടലിന്റെ തീരത്തുകൂടിയുള്ളതിലേക്ക്   മാറി, ആൻ- നെഖേൽ തകർച്ചയിലായി.
സൂയസ് കനാലിനെതിരായ തുർക്കി ആക്രമണത്തിൽ പങ്കുചേരുമെന്ന് പ്രതീക്ഷിച്ച് 1915 ൽ 120 ഡ്രൂസ് വോളന്റിയർമാരുമായി ലെബനൻ ഡ്രൂസ് നേതാവ് ഷാക്കിബ് അർസ്‌ലാൻ കോട്ടയിലെത്തി.
ആക്രമണത്തിന്റെ ആകെ പരാജയത്തോടെ, ഡ്രൂസ് സേന അവരുടെ വീടുകളിലേക്ക് മടങ്ങി.
ഒന്നാം ലോകമഹായുദ്ധസമയത്ത് തുർക്കി സൈന്യം കോട്ട തകർത്തു.
കേണൽ വില്യം ഗ്രാന്റെ നേതൃത്വത്തിൽ മൂന്ന് വിമാനങ്ങളുള്ള രണ്ട് ബ്രിട്ടീഷ് കുതിരപ്പട നിരകൾ 1917 ഫെബ്രുവരി 17 ന് ആൻ നെഖേലിനെ സമീപിച്ചു, അത് ഉപേക്ഷിക്കപ്പെട്ടുവെന്ന് കണ്ടെത്തി.
തുർക്കികൾക്കെതിരായ സിനായ് പ്രചാരണത്തിലെ അവസാന ബ്രിട്ടീഷ് നടപടിയാണിത്.
ഈജിപ്ഷ്യൻ ബ്രിട്ടീഷ് കമാൻഡിന് റിപ്പോർട്ട് ചെയ്യാനായി 1917 ജൂലൈയിൽ അക്കാബ പിടിച്ചെടുത്ത ശേഷം കോട്ടയ്ക്കടുത്തുള്ള അവശിഷ്ടങ്ങൾ 59-‍ാ‍ം അധ്യായത്തിൽ (ജ്ഞാനത്തിന്റെ ഏഴു തൂണുകൾ) ടി‌ഇ ലോറൻസ് എഴുതുന്നു.
ഒരു സന്ദർശകൻ, 1930 ഓടെ, മൂന്ന് പോലീസുകാരെയും ഒരു കോർപ്പറലിനെയും ഒരു ഗ്രാമീണനെയും കണ്ടെത്തി, വലിയ റിസർവോയർ സന്ദർശിക്കാൻ യോഗ്യമാണെന്ന് ശുപാർശ ചെയ്തു.
കാറിൽ യാത്രചെയ്യുമ്പോൾ, ആൻ നെഖേലിലേക്കുള്ള വഴി മന്ദഗതിയിലായിരുന്നു,  , ഓരോ ഇരുനൂറു  മുന്നൂറോ യാർഡുകളിലും നിരവധി ഇഞ്ച് ആഴത്തിലുള്ള വെള്ളക്കുഴികൾ , വാഹനത്തിന്റെ വേഗത മണിക്കൂറിൽ 25 മൈലായി കുറയ്ക്കാൻ നിർബന്ധിതരാകുന്നു..
1956 ലെ യുദ്ധം
ഇസ്രായേലിന്റെ സിനായി ക്യാമ്പയിനിനിടെ , 1956 ഒക്ടോബർ 30 വൈകുന്നേരം ആൻ നെഖേലിനെ ഇസ്രായേൽ സൈന്യം കീഴടക്കി.
202 പാരാട്രൂപ്പ് ബ്രിഗേഡിന് കമാൻഡറായിരുന്ന കേണൽ ഏരിയൽ ഷാരോണിന് മിറ്റ്‌ല പാസിൽ സ്ഥാനങ്ങൾ വഹിക്കുന്ന സൈനികരോട് കടന്നുകയറാൻ ഉത്തരവിട്ടിരുന്നു.